1884 m.

1884 m. buvo keliamieji metai, prasidedantys antradienį pagal Grigaliaus kalendorių.

Lietuvoje

Gimtadieniai 

 Sausio 5 d. – Antanas Skeltys, kunigas, vienas pirmųjų saleziečių  Lietuvoje (m. 1960 m.).
 Sausio 13 d. – Adomas Jasenauskas, Lietuvos kunigas, spaudos darbuotojas (m. 1944 m.).
 Sausio 24 d. – Ignas Jonynas, Lietuvos istorikas, diplomatas (m. 1954 m.).
 Sausio 27 d. – Vladimiras Šilkarskis, Lietuvos ir Vokietijos filosofas, klasikinis filologas, mokslo istorikas, VDU ir Bonos universiteto profesorius (m. 1960 m.).

 Vasario 5 d. – Mečislovas Reinys, katalikų dvasininkas, arkivyskupas, teologijos ir filosofijos profesorius, diplomatas, politikas, Lietuvos užsienio reikalų ministras, TSRS politinis kalinys, kankinys (m. 1953 m.).
 Vasario 13 d. – Blažiejus Česnys, Lietuvos kunigas, teologas. Lietuvos katalikų mokslų akademijos narys (m. 1944 m.).
 Vasario 26 d. – Justinas Lapis, kunigas, visuomenės veikėjas (m. 1967 m.).
 Vasario 29 d. – Povilas Čiurlionis, pianistas, vargonininkas, chorvedys, architektas. Vienas iš vargonininko Konstantino Čiurlionio penkių sūnų, artimiausias M. K. Čiurlionio brolis (m. 1945 m.).

 Kovo 2 d. – Juozas Gurauskis, Lietuvos rašytojas (m. 1911 m.).
 Kovo 30 d. – Benediktas Andriuška-Andruška, religinis rašytojas, vertėjas (m. 1951 m.).

 Balandžio 13 d. – Olga Kuzmina-Dauguvietienė, Lietuvos teatro aktorė (m. 1967 m.).
 Balandžio 23 d. – Antanas Radzevičius, vargonininkas, vargonų statytojas ir chorvedys (m. 1956 m.).

 Gegužės 5 d. – Jurgis Karnavičius, lietuvių kompozitorius, pedagogas, profesorius (m. 1941 m.).
 Gegužės 25 d. – Adomas Šernas, Lietuvos evangelikų reformatų kunigas, superintendantas. (m. 1965 m.).
 Gegužės 30 d. – Vosylius Sezemanas, filosofas, vertėjas, kritinio realizmo atstovas, filosofijos profesorius (m. 1963 m.).

 Birželio 10 d. – Antanas Pocius, vargonininkas, pianistas, dirigentas, pedagogas, kompozitorius (m. 1953 m.).
 Birželio 23 d. – Algirdas Chominskis, Lietuvos lenkų kalbininkas, filosofijos daktaras (m. 1943 m.).
 Birželio 25 d. – Antanas Ignas Darevskis-Veryha, Lietuvos teisininkas, ekonomistas, finansų istorikas (m. 1952 m.).

 Liepos 10 d. – Juozas Katelė, vargonininkas, chorvedys, dainininkas (bosas), pedagogas (m. 1981 m.).

 Rugpjūčio 10 d. – Mykolas Brundza, Romos katalikų kunigas, publicistas, visuomenininkas, chorvedys (m. 1938 m.).
 Rugpjūčio 12 d. – Klemensas Skabeika, agronomas, pedagogas, lietuviškų elementorių autorius (m. 1951 m.).
 Rugpjūčio 17 d. – Liudas Noreika, politikas, teisininkas, pedagogas, visuomenės veikėjas (m. 1928 m.).
 Rugpjūčio 19 d. – Augustinas Jakučionis, Lietuvos pedagogas (m. 1969 m.).
 Rugpjūčio 26 d. – Vytautas Augustauskas, Lietuvos karinis veikėjas, pulkininkas leitenantas (m. 1944 m.).
 Rugpjūčio 27 d.:
 Jonas Gricius, Lietuvos karinis veikėjas, pulkininkas leitenantas (m. 1963 m.).
 Liudas Gira, lietuvių poetas, dramaturgas, kritikas, publicistas, vertėjas (m. 1946 m.).
 Rugpjūčio 31 d. – Bronius Laucevičius-Vargšas, Lietuvos prozininkas, dramaturgas (m. 1916 m.).

 Rugsėjo 4 d. – Juozas Bakšys, Lietuvos kunigas, visuomenės veikėjas (m. 1925 m.).
 Rugsėjo 20 d. – Teodoras Daukantas, Lietuvos politinis ir karinis veikėjas, brigados generolas, 1936 m. laipsnis pakeistas, generolas leitenantas (m. 1960 m.).

 Spalio 11 d. – Stasys Puodžiūnas, vargonininkas, chorvedys, muzikos mokytojas.
 Spalio 25 d. – Liuda Purėnienė – Vienožinskaitė, teisininkė, spaudos darbuotoja, politinė veikėja (m. 1972 m.).

 Lapkričio 14 d. – Pranciškus Kazimieras Čepulis, Lietuvos kunigas, pranciškonas, bažnyčios ir visuomenės veikėjas (m. 1962 m.).
 Lapkričio 20 d. – Ksaveras Strumskis, vargonininkas, chorvedys ir kultūros veikėjas (m. 1954 m.).
 Lapkričio 23 d. – Jonas Reitelaitis, Romos katalikų kunigas, istorikas ir kraštotyrininkas, Krikštonių miestelio kūrėjas, valstybės ir visuomenės veikėjas, publicistas (m. 1966 m.).

 Gruodžio 2 d. – Vaclovas Biržiška, kultūros istorikas ir politinis veikėjas. (m. 1956 m.).
 Gruodžio 15 d. – Steponas Strazdas, Lietuvos ir JAV visuomenės ir politinis veikėjas (m. 1962 m.).
 Gruodžio 17 d. – Konstantinas Žukas, Lietuvos valstybės ir karinis veikėjas, generolas leitenantas, karo pedagogikos pradininkas (m. 1962 m.).
 Gruodžio 20 d. – Juozas Gruodis, lietuvių muzikos klasikas, kompozitorius, dirigentas, pedagogas, profesorius (m. 1948 m.).
 Gruodžio 29 d. – Ansas Baltris (Jaunesnysis), Mažosios Lietuvos visuomenės veikėjas, evangelikų liuteronų sakytojas, vėliau kunigas (m. 1954 m.).

 Aleksandra Fiodorova-Fokina, rusų ir latvių baleto artistė, baletmeisterė (m. 1972 m.).
 Mykolas Velykis, tarpukario Lietuvos politinis veikėjas ir karininkas (m. 1956 m.).

Mirtys 
 Vasario 16 d. – Anupras Jasevičius, Lietuvos poetas, kunigas (g. 1805 m.).
 Liepos 24 d. – Kazimieras Aleksandravičius, kunigas, vertėjas, draudžiamosios lietuvių literatūros platintojas (g. 1823 m.).
 Rugpjūčio 23 d. – Frydrichas Kuršaitis, Mažosios Lietuvos spaudos darbuotojas, kalbininkas, žodynininkas, kultūros veikėjas, evangelikų liuteronų kunigas, religinių raštų rengėjas, Karaliaučiaus universiteto profesorius (g. 1806 m.).
 Rugsėjo 3 d. – Pavelas Kukolnikas, lenkų - slovakų kilmės rusų poetas, cenzorius, Lietuvos istorikas. (g. 1795 m.).

Nedatuota

 Adomas Bitė, 1863 m. sukilimo dalyvis (g. 1836 m.).

Pasaulyje

Gimtadieniai 
 Sausio 27 d. – Ogiustas Pikaras, šveicarų fizikas ir inžinierius, savo konstrukcijos stratostatu pakilęs (1931) į 15 789 metrų, o kitais metais į 16 379 metrų aukštį, sukonstravęs batiskafą, juo nusileidęs iki 3160 metrų gylio (1953) (m. 1962 m.).
 Sausio 29 d. – Juhanas Avikas, estų kompozitorius, dirigentas. J. Aviko kūryba - lyriška, grindžiama estų muzikos folkloru. J. Avikas dirigavo Estijos dainų šventėse (m. 1982 m.).
 Sausio 31 d.:
 Antuonas Austrinis, latvių rašytojas, poetas (m. 1934 m.).
 Theodor Heuss, vokiečių politikas, pirmasis Vokietijos Federalinis Prezidentas (1949-959), FDP veikėjas, žurnalistas (m. 1963 m.).
 Vasario 12 d.:
 Alice Lee Roosevelt Longworth, Teodoro Ruzvelto duktė (m. 1980 m.).
 Johanas Laidoneris, Estijos karinis, politinis ir valstybės veikėjas, generolas (m. 1953 m.).
 Vasario 23 d. – Kazimierz Funk, lenkų biochemikas, mitybos tyrinėtojas, 1912 m. atrado vitaminus (lot. vita – gyvybe, amine – azotas) (m. 1967 m.).
 Kovo 16 d. – Aleksandras Beliajevas, rusų rašytojas, rusiškosios fantastikos pradininkas (m. 1942 m.).
 Kovo 24 d. – Piteris Džozefas Viljamas Debijus, Nyderlandų ir JAV fizikas ir chemikas, Nobelio chemijos premijos laureatas (m. 1966 m.).
 Balandžio 7 d. – Bronisław Malinowski, lenkų kilmės anglų antropologas. Anglų antropologinės mokyklos pradininkas. Laikomas vienu įtakingiausių XX amžiaus antropologų (m. 1942 m.).
 Balandžio 11 d. – Leonas Felipė, ispanų poetas, dramaturgas (m. 1968 m.).
 Balandžio 12 d. – Otto Fritz Meyerhof, 1922 m. Nobelio fiziologijos ir medicinos premijos laureatas (m. 1951 m.).
 Gegužės 8 d. – Haris Trumenas, trisdešimt trečiasis JAV prezidentas 1945–1953 m (m. 1972 m.).
 Birželio 2 d. – Mia Mei, austrų aktorė (m. 1980 m.).
 Rugpjūčio 30 d. – Theodor Svedberg, 1926 m. Nobelio chemijos premijos laureatas (m. 1971 m.).
 Spalio 11 d.:
 Eleonora Ruzvelt, JAV pirmoji ledi 1933 - 1945 m. Palaikė savo vyro, JAV prezidento Franklino D. Ruzvelto vykdytą Naujojo kurso politiką (m. 1962 m.).
 Friedrich Karl Rudolf Bergius, 1931 m. Nobelio chemijos premijos laureatas (m. 1949 m.).
 Lapkričio 21 d. – Piotras Jefimenko, ukrainiečių archeologas (m. 1969 m.).
 Gruodžio 3 d. – Rajendra Prasad, pirmasis Indijos prezidentas (m. 1963 m.).
 Gruodžio 30 d. – Hideki Tōjō, Japonijos imperatoriškosios armijos generolas, didžiąją Antrojo pasaulinio karo dalį ėjęs Japonijos ministro pirmininko pareigas. Pasibaigus karui, Tarptautinio karinio Tolimųjų Rytų tribunolo buvo nuteistas mirties bausme už karinius nusikaltimus (m. 1948 m.).

Nedatuota

 Ivar Glimstedt, švedų teisininkas, advokatas, vienos didžiausių verslo teisės advokatų kontorų Šiaurės Europoje steigėjas, „Glimstedt“ vadovas (m. 1966 m.).

Mirtys 
 Sausio 6 d. – Gregoras Johanas Mendelis, Austrijos vienuolis augustinas, genetikos pradininkas. Žinomas bitininkas (g. 1822 m.).
 Balandžio 24 d. – Marie Taglioni, italų šokėja, baletmeisterė, pedagogė (g. 1804 m.).
 Gegužės 12 d. – Bedřich Smetana, čekų kompozitorius, geriausiai žinomas kaip simfoninės poemos Vltava, antros ciklo Má vlast dalies, kūrėjas (g. 1824 m.).
 Liepos 10 d. – Karlas Richardas Lepsijus, laikomas vokiečių egiptologijos pionieriumi ir pirmuoju, kuris praturtino Berlyno muziejų egiptietiškais radiniais (g. 1810 m.).
 Rugpjūčio 3 d. – Paul Abadie, prancūzų architektas ir restauratorius (g. 1812 m.).

Nuorodos 

1884 m.